A evitación d'a pronunciación esdrúixola ha influyiu en a formación de cultismos, semicultismos y antroponimos. D'esta traza bi ha cultismos y antroponimos como nuclio, Cesario que reducioron o diftongo ta un hiato pa fer d'uns esdrúixols orichinals como núcleo u Cesáreo unas palabras planas. Tamién voces d'orichen culto que en latín son esdrúixolas como MUSICA u l'antroponimo MONICA esdevienen planas en aragonés.